OpenLLM-France/wikimedia huggingface dataset:
# Private Hell 36

Private Hell 36 1954ko Don Siegel estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
New Yorken gizon bat hilko dute 300.000 dolar lapurtzeko. Urtebete geroago, Los Angeleseko poliziako bi detektibek -Bruner eta Farnham- New Yorkeko lapurretari dagokion 50 dolarreko billete baten arrastoa jarraitzeko enkargua jasoko dute.

## Aktoreak

* Ida Lupino: Lilli Marlowe
* Steve Cochran: Cal Bruner
* Howard Duff: Jack Farnham
* Dean Jagger: Capt. Michaels
* Dorothy Malone: Francey Farnham

## Erreferentziak

* ↑ www.sansebastianfestival.com

## Kanpo estekak

* Datuak: Q3514179
# Probintzia traidoreak

Probintzia traidoreak izan zen frankistek Gipuzkoa eta Bizkaiko probintziei jarri zien izena, Francisco Francok Burgosen onartutako 1937ko ekainaren 23ko 247 lege-dekretuaren bitartez.
Dekretu horren bitartez lurralde horien kontzertu ekonomikoa deuseztatu zen, bertan frankisten altxamendu militarrak izan zuen porrota (traizioa) zigortzeko asmoz. Bestalde, Araba eta Nafarroako foru lurraldeetan altxamendu militarrak arrakasta izan zuen eta haiei kontzertua mantendu zitzaien.
| « | Botere Publikoak kontzertuaren bitartez emandako oparotasunak egindako mesedeak ahaztuz, Gipuzkoa eta Bizkaian Mugimendu Nazionalaren aurka altxatu ziren armekin uztailaren 17an, emandako eskuzabaltasun horri traizio eginez, beraien jarrera aldatzeko Espainiaren izenean egindako eskakizun konstanteek emaitzarik lortu gabe. Beraz, ez da onargarria pribilegio hori existitzea bidegabekeriarik gabe, beste lurraldeentzat, zeinek gogo biziz eta mugarik gabeko sakrifizioarekin, Armadaren garaipenean lagundu baitzuten hasieratik. | » |
| 1937/247. Lege-Dekretua ||
Dekretua 1976 urtera arte ez zen guztiz indargabetu, 20/1976 lege-errege dekretua onartu zen arte.

## Erreferentziak

* ↑ Ekainaren 23ko 1937/247. Lege-Dekretua Estatuko Aldizkari Ofiziala (Gaztelaniaz)

## Ikus, gainera

* Euskal Autonomia Erkidegoko Ekonomia Ituna

## Kanpo estekak

* Datuak: Q3752764
# Probiotiko

Probiotikoak mikroorganismo biziak dira (bakterioak edo legamiak), hainbat elikagaitan daudenak, eta ostalariaren digestio-aparatuan eta gorputzean osasun onurak eragiten dituztenak. Elikagai hartzituak (jogurta, kefirra, Sauerkrauta, gazta batzuk...) dira batik bat holako mikroorganismoak dituztenak.
Azpimarratu behar da mikrobio horiek ez direla patogenoak.
MOEak honako definizio hau ematen du: "Probiotikoak mikroorganismo biziak dira, kopuru egokietan erabilita organismo ostalariaren osasunean onurak eragiten dituztenak".
Onura horien artean hiru dira aipagarrienak: immunitate-sistemaren jarduera modulatzen dute, hesteetako flora bakteriarraren homeostasia hobetzen dute (hainbat gaitz gastrointestinalen tratamenduan onuragarriak izanik), eta Helicobacter pylori bakterio kaltegarriaren aurka eraginkorrak omen dira. Hala ere, zientzialarien artean ez dago erabateko adostasunik onura horiek guztiak onartzeko orduan.
Gehien erabiltzen diren probiotikoak bakterio laktikoak dira (Lactobacillus generokoak), eta Bifidobacterium generoa; legamien artean, aldiz, Saccharomyces bat (Saccharomyces boulardii).

## Erreferentziak

* ↑ Albero, Josu: Mikrobioen mundu liluragarria, EHUak argitaratuta (2019) 83-85 orr. ISBN: 978-84-1319-082-2
* ↑ Los yogures con probióticos no consiguen el beneplácito científico
* ↑ Didier Raoult irakasle eta mikrobiologoaren salaketa Nature aldizkarian.

## Ikus, gainera

* Prebiotiko

## Kanpo estekak

* Probiotikoak
* Datuak: Q1816730
* Multimedia: Probiotics / Q1816730
# Probintzia salbuetsi

Probintzia salbuetsiak, (gaztelaniaz "provincias exentas" formulaz ezagutuak) Euskal foruen arabera nolabait beren buruaren jabe izanik, lurralde "pribilegiatuak" ziren hegoaldeko euskal probintziak adierazteko esaera da. Esakera hau, batik bat koroaren saio bateratzaileak gogortzen zirenean (zilegien salmenta, eliz ondasunen desamortizazioa...) erabili zen.

## Kanpo estekak

* Datuak: Q61069496
# Probeta

Probeta laborategian bolumenak neurtzeko erabiltzen den ontzi bat da. Pipetak baino bolumen handiagoak neurtzen ditu, eta azkarrago gainera, baina zehaztasun txikiagoarekin. Hala ere, erlenmeyer matraze edo hauspeakin ontziak baino zehatzagoa da.
Zentimetro batzuetako diametroa duen hodi zilindriko gardena da. Graduatuta dago, 0 ml-tatik hasi eta probetaren bukaeraraino bolumen desberdinak adierazten dituzten markekin. Beheko aldean itxita dago eta euskarri gisa funtzionatzen duen oinarri bat du. Goiko aldea aldiz, irekia da eta bertatik neurtu nahi dugun likidoa botatzen da. Gainera, neurtutako likidoaren isurketa errazten duen erpin bat du. Normalean 25 edo 50 ml-takoak izaten dira, baina tamaina desberdinetakoak daude, baita 2000 ml-takoak ere.
Beirazkoa edo plastikozkoa izan daiteke, nahiz eta normalean beirazkoa izan. Plastikozkoa den kasuetan, zehaztasun txikiagoa izango du, baina baditu zenbait abantaila ere. Ez da hain erraz apurtuko eta azido fluorhidrikoak ez dio erasoko.

## Kanpo estekak

* Datuak: Q213452
* Multimedia: Graduated cylinders / Q213452
ieaKimika laborategiko tresneria :
# Probirus

Probirusa bere material genetikoa zelula ostalariaren DNAn txertatu duen birusa da. Birusa bakteriofagoa baldin bada, profago deritzo bakterioaren DNAn integratutako genoma birikoari.
Probirusa, beraz, birusaren material genetikoa besterik ez da, zelula ostalariaren DNAn integratuta dagoena eta berarekin batera erreplikatzen dena. Horrenbestez, probirusa ondorengo zelulei transmititzen da zatiketa zelularra (mitosia ala erdibitzea) gertatzen denean.
Erretrobirusen kasuan RNAa DNA bihurtu behar da (alderantzizko transkriptasaren bidez) zelula ostalariaren material genetikoan integratu baino lehen. RNA birusek ezin dute zuzenean euren material genetikoa ostalariaren DNAn txertatu.
Probirusa sor egoeran luzaro egon daiteke. Egoera horretan, zelula ostalariek birusaren material genetikoa daramate baina ez dute inongo kalterik jasotzen. Birusak ziklo lisogeniko deritzona jarraitzen du, ez da modu aktiboan erreplikatzen eta ez ditu birus berriak sortzen.
Infekzio latentea aktibo bihur daiteke kanpoko eragile baten edo zelula ostalariaren aldaketa baten eraginez: probirusa aktibatzen da orduan eta birus berriak sortu, zelula ostalariaren lisia burutuko dutenak.
Birus batzuk (giza papilomaren birusa, herpesbirusa, GIBa…) probirus moduan egon daitezke zelula ostalariaren DNAn integratuta. Giza papilomaren birusa, gainera, zelularen material genetikoa alda dezake eta minbizia sortu: birus onkogenikoa da.

## Erreferentziak

* ↑ Probirus ZT Hiztegi Berria, Elhuyar
* ↑ Lwoff A. Tumor Viruses and the Cancer Problem: A Summation of the Conference in Cancer Res., vol. 20, 1960ko ekaina, pp. 820-9

## Kanpo estekak

* Datuak: Q422467
# Problem Child

Problem Child (euskaraz Haur Arazotsua), 1990eko Dennis Dugan estatubatuar zinema zuzendariaren komedia beltzeko film bat da. John Ritter, Michael Oliver, Amy Yasbeck, Gilbert Gottfried, Jack Warden eta Michael Richards aktoreek antzeztu zuten.
Problem Child 2 (1991) eta Problem Child 3: Junior in Love (1995) jarraipena izan zituen, bai eta izenburu berdineko marrazki bizidun telesaila ere.

## Argumentua

Oharra: Atal honek istorio osoa edo amaiera argitzen du.
Ben Healy (John Ritter) bere aita eta kirol material banaketa enpresaburu tiranikoa den Big Benentzat (Jack Warden) lan egiten duen yuppie bat da. Beni seme bat edukitzea gustatuko litzaioke, baina Florence (Amy Yasbeck) emaztea ez da haurdun gelditzeko gai. Hortaz, Benek inongo eskrupulurik gabeko Igor Peabody (Gilbert Gottfried) agenteari laguntza eskatuko dio, azken honek zazpi urteko mutiko ilegorri (Michael Oliver) oso bihurri bat aurkeztuko dio, aurrez beste hainbat familiek beren etxeetan jaso baina bere izaera menderagaitz eta arazotsuagatik hogeitamar aldiz umezurztegira itzularazia, moja onberek berek ere berataz arduratu nahi ez dutena.

## Aktoreak

* Michael Oliver: Junior Healy
* John Ritter: Benjamin "Ben" Healy Jr.
* Jack Warden: Benjamin "Big Ben" Healy Sr.
* Gilbert Gottfried: Igor Peabody
* Amy Yasbeck: Florence "Flo" Healy
* Michael Richards: Martin Beck
* Peter Jurasik: Roy
* Colby Kline: Lucy
* Dennis Dugan: Amerikar Guztien Aita (kameoa)

## Kanpo estekak

* IMDBko fitxa irakurgai (Ingelesez)
* Datuak: Q2075493
# Probidentzialismo

Probidentzialismoa Jainkoa Historiako benetako protagonista eta subjektua den ustea da. Gizakia bere objektua besterik ez da, Jainkoaren eskuetan dagoen tresna bat.

## Jatorria

Mito klasikoetan probidentzialismoa ikus zitekeen arren, heroi homeriko eta tragikoen papera autonomoa zen, baita aurrez ezarritako patu (fatum) baten aurrean harrokeria (hybris) edo giza errebeldiaren handitasuna ere. Kristautasuna, berriz, probidentzialismoaren jarraitzaile sutsua izan zen. Historiografiako argumentu probidentzialisten erabileraren lehen adibideak Agustin Hiponakoari- Jainkoaren hiria bere lanean- eta Paulo Orosio haren ikasleari- Paganoen aurkako zazpi historia liburuak- egotzi ohi zaizkie. Erdi Aroko egileen zerrenda zabalak bere eredua jarraitu zuen. Biek V. mendean Mendebaldeko Erromatar Inperioa barbaro paganoen edo heretikoen esku erori izana bizi izan zuten, eta horrek probarik egokiena eskaini zien. Nola onar zezakeen Jainkoak benetako fedean sinesten zutenek beren aurrean amore ematea? Errazagoa da onartzea Atilak, berez, bertute propiorik gabea, "Jainkoaren zigorra" izateagatik garaitzea.

## Ondorengo erabilera

Hispanian, Isidoro Sibiliakoaren Etimologiez gain, Astur-Leondar Erresumako Kronikek (Albendakoa, Rotakoa, Mozarabiarra, etab.) Iberiar penintsula osoa menderatzeko erregeen nahia justifikatu zuten argudio probidentzialistaren bidez: Roderiko errege bisigodoa edo erresuma osoa zigortu egin behar zen, eta Jainkoak musulmanak erabili zituen kristauak zigortzeko eta fedeari eusteko tresna gisa. Hau Errekonkista kontzeptuaren jatorria da.
Kontzeptuaren hedapen gisa, kristauak ez diren beste erlijio batzuek ez ezik, Historiaren edozein ikuskerak ere (arraza, nazioa) probidentzialismoarekin kontaktuak izan ditzake, baldin eta bere protagonismoa gizakia baino goragoko instantzietan jartzen badu. Ezohizko gizabanakoak (erregeak, artistak, pentsalariak) istorioaren protagonista direla pentsatzea ere ez da oso ikuspuntu ona. Historiaren beste ikuskera batzuek, hala nola instituzionalismoak edo materialismoak, gizonarengan protagonismoa jartzen dute kolektibo gisa, erakundeen edo klase sozialen bitartez, hurrenez hurren.
Probidentzialismoaren eraikuntza logikoa eraso ezina da: gertatzen den edozerk, ona, txarra edo zalantzazkoa izan, Jainkoaren protagonismoa berresten du. Beraz, egia erlijiosoa da, ez zientifikoa (Popper), gizabanakoei kontsolamendua eta gizarte-taldeari egonkortasuna ematen diona.

## Bibliografia

* Tuñón de Lara, Manuel. (1985). Por qué la Historia. Bartzelona: Aula Abierta Salvat ISBN 84-345-7814-X..

## Kanpo estekak

* Datuak: Q2298962
# Probintzia

Probintzia bat estatu gobernu baten azpian dagoen azpi-unitate bat da. Erromatarrek sorturiko terminoa da, euren herria hainbat provinciaetan banatu baitzuten. Izena latinetik dator eta influentzia gune esan nahi du. Bere garaian Italiar penintsulatik at kokatutako guneak izendatzeko erabiltzen zen.

## Euskal Herriko probintziak

Euskal Herrian probintzia ordez herrialde izena erabili ohi da. Euskal Herriak 7 herrialde ditu:
* Araba
* Bizkaia
* Gipuzkoa
* Lapurdi
* Nafarroa Beherea
* Nafarroa Garaia
* Zuberoa

## Probintziaren erabilera beste herri batzuetan

Espainiak probintzia izena erabiltzen badu ere beste estatu batzuetan hau ez da horrela izaten. Frantziak gai bera izendatzeko Departamentu hitza erabiltzen du. Beste estatu batzuetan probintzia eta estatu baliokideak dira (adibidez, Argentina eta Mexikon).

## Kanpo estekak

* Datuak: Q34876
* Multimedia: Provinces / Q34876
# Remedios Amaya

Maria Dolores Amaya Vega (Triana, Sevilla, 1962ko maiatzak 1) , Remedios Amaya izenez ezagunagoa, espainiar flamenko abeslari bat da. Camarón de la Islak bere "abeslaririk gogokoenetako" bat zela zioen.

## Karrera

Bere lehen lana 1978an argitaratu zuen "Remedios Amaya" izenburuarekin. 1983an Espainia ordezkatu zuen Eurovision Abesti Txapelketan Munichen ¿Quién maneja mi barca? abestiarekin. Abesti hau oso txalotua izan zen arren, ez zuen boto bakar bat ere jaso (Turkiarekin gertatu zen bezala), bere musika karrerarekin jarraitzea eragotzi ez ziona, Eurovisionen izandako emaitzaren eragin mediatikoa gora-behera. Oinutsik parte hartu zuen, zorte txarra emango ziola esan zuen arren. Remediosek TVEri 2004an Eurovision jaialdian izan zuen partehartzeaz pozik zegoela aitortu zion. Ordutik kante flamenkora, bulerietara, rumbara... dedikatu izan da. Bere ahotsak musika kritika bikainak izan ditu. Zenbait disko argitaratu ditu, Luna nueva, Seda mi piel, Turai Turai 1997an, honekin 150.000 kopia salduz, Me voy contigo, Soy Gitana eta Sonsonete 2002an kasu. 2004an Grandes Éxitos bilduma-disko argitaratu zuen.
* Datuak: Q435214
* Multimedia: Remedios Amaya / Q435214
# Remei Margarit i Tayà

Remei Margarit i Tayà (Sitges, 1935eko abenduaren 25a - Bartzelona, 2023ko urriaren 12a) psikologoa, kantautorea, irakaslea eta idazlea izan zen; Nova Cançó mugimenduan parte hartu zuen eta Els Setze Jutges kantari taldea sortu zuen 1961ean, Josep Maria Espinàs eta Miquel Porter i Moixekin batera, Lluís Serrahimak ere bultzatuta. Kantautore gisa bi disko grabatu zituen bere abestiekin.
Irakasle eta dokumentalista lanetan aritu zen, editore lanak egin zituen, noizean behin zutabeak idatzi zituen Diari de Barcelona, ​La Vanguardia edo El País egunkarietan eta literatura ere landu zuen: poesia, narrazioa eta saiakera argitaratu zituen.
2007an, kolektiboki, Ohorezko Domina jaso zuen -urrezko kategorian- Kataluniako Parlamentuak emana, ELs Setze Jutges taldeko kide eta sortzaile gisa egindako lanagatik.

## Argitaratutako liburuak

* Narratiba laburra:
** Aquells temps, aquells amors. Premià de Mar: El Clavell, 2001
* Eleberria:
** Estimat John. Bartzelona: Columna, 1992 (Premis Literaris Ciutat de Badalona)
** El viatge. Premià de Mar: El Clavell, 1999
** La confidència. Lleida: Pagès, 2006
* Poesia:
** De la soledat i el desig. Barcelona: Ed. 62, 1988
* Prosa eta saiakera:
** Acerca de la mujer (2002)
** La capsa dels fils. Coses del viure (2013)
** La gota de agua del colibrí (recull d'articles periodístics, 2020)

## Diskografia

* Remei Margarit canta les seves cançons (EP, Edigsa, 1962)
* La violoncel·lista (EP, Edigsa, 1964)

## Erreferentziak

* ↑ (Katalanez) AVUI.cat. (2023-10-13). «Els inicis de la Cançó - 27 set 2007» El Punt Avui (Noiz kontsultatua: 2023-10-13).
* ↑ «Remei Margarit i Tayà | enciclopedia.cat» www.enciclopedia.cat (Noiz kontsultatua: 2023-10-13).
* ↑ (Katalanez) Enderrock.cat. «Els Setze Jutges reben la medalla d'honor del Parlament de Catalunya | Enderrock.cat» www.enderrock.cat (Noiz kontsultatua: 2023-10-13).
* ↑ Piñol, Rosa. (23 juny 2006). Frágiles sentimientos. La Vanguardia.
* ↑ L'Oriol, del disc "Canta les seves cançons" (Remei Margarit). Viasona.

## Kanpo estekak

* El seu disc La violoncel·lista
* El seu disc Remei Margarit canta les seves cançons
* Datuak: Q5805859
# Remedello

Remedello Italiako udalerri bat da. Bresciako probintzian kokatuta dago, Lombardia eskualdean. 3.374 biztanle ditu, 21,46 kilometro koadroko azaleran banatuta.

## Mugakideak

Remedellok honako udalerri hauekin egiten du muga:
Acquafredda Fiesse Gambara Isorella Visano Casalmoro Asola

## Kanpo estekak

* Datuak: Q111595
* Multimedia: Remedello / Q111595
# Remedios Gomez-Paraiso

Remedios Gomez-Paraiso, Kumander Liwayway ere deitua (Barangay Anao, Kapampanga, Filipinak, 1919 – Quezon Hiria, 2014ko maiatzaren 15a) Filipinetako Hukbalahap mugimendu politiko armatuko buruzagi bat izan zen. Japoniarren kontra borrokatu zuen II. Mundu Gerran, Luzonen.
Emakumezko buruzagi trebe eta adoretsua zen, bere eskuadroia japoniar okupatzaileen kontrako gudu arrakastatsuetara zuzendu zuena. Gaineratu izan denez, bestalde, Gomez-Paraiso gogoangarria izan da gudura ezpainak gorri distiratsu margotuta zihoalako.

## Erreferentziak

* 1 2 (Ingelesez) Orejas, Tonette. Liwayway: Warrior who wore lipstick in gun battles. (Noiz kontsultatua: 2018-03-13).

## Ikus, gainera

* Simeona Punsalan-Tapang

## Kanpo estekak

* Datuak: Q60040646
# Remedios Ultra Lacruz

Remedios Ultra Lacruz (Tutera, 1896ko abuztuaren 23a - Madril, Espainia, 2007ko otsailaren 27a), 105 urte baino gehiago bizi izan zen euskal herritarra da, guztira 110 urte eta 182 egun bizi izan zelarik.

## Ikus, gainera

* Euskal Herriko pertsonarik zaharrenen zerrenda

## Erreferentziak

* ↑ http://www.recordholders.org/en/list/oldest.html
* Datuak: Q12266498
# Pozorrubio

Pozorrubio Cuencako udalerria da, Mancha de Cuenca eskualdean dagoena.
2009ko urtarrilaren 1eko erroldaren arabera 394 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1640415
* Multimedia: Pozorrubio de Santiago / Q1640415
# Pozuelo (Leotz)

Pozuelo Orbaibarrako Leotz udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
Bertako biztanleak pozueloarrak ziren.

## Historia

Bakedaoko Bernaldino Uhalderi eman zioten, eta honek, ordainetan, herriak Iruñeko Dona Grazia monasterioari zor zion hamabost kahiz gari petxaren ardura hartu zuen. Uhaldek Francisco de Navarra Badajozeko apezpikuari utzi zion, eta honek 1550ean Joan Azpilkueta Zotzetzeko jaun eta Obanosko bizilagunari saldu zion. Baina 1561ean santsoaindarrak damutu egin ziren inorenganatzeaz eta Pozuelo berreskuratzen saiatu ziren, eta auzira joan ziren azken salmenta baliogabetzat jo zedin. Ez zen horrela gertatu.
XV. mendean San Lorentzo, Pozuelo eta Musker-Hiriberrirekin batera (biak jaurerriak), Leotz udalerriaren kontzeju izan ziren. Ondorengo erreforma administratiboek, gaur egungo banaketa sortu zuten, batez ere, XIX. mende erdiko erreformak.
1802an Pozuelok jaurerritzat agertzen jarraitzen zuen, Orbaibarraren barruan; orduan Azkoiengo Argaitz familiakoa zen. Handik urte gutxira, XIX. mendearen lehen erdian, jaurerrien jurisdikzioak desagertu egin ziren, eta Pozuelo Santsoaingo mugara eta jurisdikziora itzuli zen; nahiz eta jabetza 1847an Gendulaingo kondeari zegokion. Egun horretan sei arima nituen.
1930eko eta 1940ko (11 biztanle), 1950eko (6) eta 1960ko (5) populazio-izendegietan bakarrik agertzen da.

## Oharrak

* ↑ /pos̻uélo/ ahoskatua (laguntza) Azentua: zorrotza hirugarren silaban

## Erreferentziak

* Jose Maria Jimeno Jurio (zuzendaria), Nafarroako toponimia eta mapagintza. XXXV, Iruñea, 1996. ISBN 84-235-1505-2.
* ↑ Euskaltzaindia: Euskal Onomastikaren Datutegia.

## Ikus, gainera

* Leotz
* Orbaibar
* Erdialdea
* Erriberriko merindadea
* Nafarroa Garaia

## Kanpo estekak

* Datuak: Q12266178
# Pozuelo (Albacete)

    Artikulu hau Albaceteko probintziako udalerriari buruzkoa da; beste esanahietarako, ikus «Pozuelo».
Pozuelo Albaceteko udalerria da, Sierra de Alcaraz y Campo de Montiel eskualdean dagoena.
2009ko urtarrilaren 1eko erroldaren arabera 618 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q605218
* Multimedia: Pozuelo (Albacete) / Q605218
# Pozuel de Ariza

Pozuel de Ariza (aragoieraz Pozuel de Fariza) Zaragozako probintziako udalerria da, Aragoin, Espainia. 2008an 27 biztanle zituen 22,6 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1639566
* Multimedia: Pozuel de Ariza / Q1639566
# Pozuel del Campo

Pozuel del Campo Teruelgo udalerria da, Jiloca eskualdean dagoena.
2009ko urtarrilaren 1eko erroldaren arabera 101 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1651254
* Multimedia: Pozuel del Campo / Q1651254
# Pozuelo

Pozuelo hitzak hainbat toki eta pertsonaren izena adierazten du:

## Euskal Herrian

* Pozuelo, Nafarroako Santsoain kontzejuko jaurerria.

## Espainian
### Aragoin

* Pozuelo de Aragón: Campo de Borjako udalerria.

### Gaztela-Mantxan

* Pozuelo, Albaceteko probintziako herria.
* El Pozuelo: Cuencako probintziako udalerria.
* Pozuelo de Calatrava, Ciudad Realgo probintziako udalerria.

### Gaztela eta Leonen

* Pozuelo de la Orden: Valladolideko probintziako udalerria.
* Pozuelo del Páramo: Leóngo probintziako udalerria.
* Pozuelo de Tábara: Zamorako probintziako udalerria.

### Extremaduran

* Pozuelo de Zarzón: Cáceresko probintziako udalerria.

### Madrilgo Erkidegoan

* Pozuelo de Alarcón, Madrilgo Erkidegoko udalerria.
* Pozuelo del Rey, Madrilgo Erkidegoko udalerria.

## Deitura

* Ángel Javier Pozuelo, izen artistikoz Cansado.
# Pozuelo de Alarcón

    Artikulu hau Madrilgo metropoli eremuko udalerriari buruzkoa da; beste esanahietarako, ikus «Pozuelo».
Pozuelo de Alarcón Madrilgo Erkidegoko udalerria da, Madrilgo metropoli eremua eskualdean dagoena.
2009ko urtarrilaren 1eko erroldaren arabera 82.428 biztanle zituen.

## Klima

Datu klimatikoak (Pozuelo de Alarcón) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 10.6 | 12.2 | 15.6 | 17.2 | 21.7 | 27.8 | 32.2 | 32.2 | 27.8 | 20.0 | 14.4 | 11.1 | 20.2 |
| Batez besteko tenperatura minimoa (°C) | 0.0 | 1.7 | 3.3 | 5.6 | 8.9 | 13.3 | 16.1 | 16.1 | 12.8 | 8.3 | 3.9 | 1.7 | 7.6 |
| Pilatutako prezipitazioa (mm) | 45.7 | 43.2 | 38.1 | 45.7 | 40.6 | 25.4 | 10.2 | 10.2 | 30.5 | 45.7 | 63.5 | 48.3 | 447.0 |
| Iturria: 2009ko martxoa ||||||||||||||

## Argazkiak

* Udaletxea
* De las minas parkea
* Europa etorbidea
* Herriko alde zaharra

## Ikus, gainera

* Madrilgo udalerrien zerrenda

## Erreferentziak

* ↑ http://www.weather.com/outlook/travel/businesstraveler/wxclimatology/monthly/SPXX0064 The Weather Channel Interactive, Inc.

## Kanpo estekak

* (Gaztelaniaz) Udalaren webgunea.
* Datuak: Q639422
* Multimedia: Pozuelo de Alarcón / Q639422
# Pozorrubielos de la Mancha

Pozorrubielos de la Mancha Cuencako udalerria da, Manchuela conquense eskualdean dagoena.
2009ko urtarrilaren 1eko erroldaren arabera 361 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q595223
* Multimedia: Pozorrubielos de la Mancha / Q595223
# Pozos de Hinojo

Pozos de Hinojo Salamancako udalerria da, Tierra de Vitigudino eskualdean dagoena.
2009ko urtarrilaren 1eko erroldaren arabera 60 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1750992
* Multimedia: Pozos de Hinojo / Q1750992
# Prosper Mérimée

Prosper Mérimée (Paris, Frantzia, 1803ko irailaren 28a - Cannes, Frantzia, 1870eko irailaren 23a) frantsesezko idazlea, hizkuntzalaria eta arkeologoa izan zen.

## Biografia

1825ean argitaratu zuen lehen liburua, Théâtre de Clara Gazul (Clara Gazul-en antzerkia). 1834an, monumentu historikoen begirale izendatu zuten, eta 1853an, senatari izan zen. Espainiako eta Britainia Handiko tradizioak ongi ezagutzen zituen. Haren eleberrien artean ezagunena Chronique du règne de Charles IX (1829) izan zen. Baina sona handiagoa eman zioten eleberri laburrek edo nouvellek. Horietarik aipagarrienak dira:
* Mateo Falcone (1829, Nemesio Etxanizek euskaratua);
* Les âmes du purgatoire (1834, Purgatorioko arimak);
* La Vénus d'Ille (1837);
* Colomba (1840);
* Carmen (1845, Asun Garikanok euskaratua), Bizetek operarako egokitu zuena.
1885ean, Stendhal, ordurako hila zenari buruzko oroitzapen-liburu bat argitaratu zuen Notes et souvenirs izenburuarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Karmen Etxalarkoa pastorala, 2017an Etxalarren antzeztua.

## Kanpo estekak

* Datuak: Q160333
* Multimedia: Prosper Mérimée / Q160333
# Prosperidad

Prosperidad, Espainiako Madril hiriburuko auzo bat da, Chamartín barrutian. Hiriko 52. auzoa da.

## Kanpo estekak

* Datuak: Q4776
* Multimedia: Prosperidad neighborhood, Madrid / Q4776